**ΑΝΑΡΤΗΤΕΑ ΣΤΟ ΔΙΑΥΓΕΙΑ**

Λιβαδειά 13 /11/2019

 Αριθ. Πρωτ.: 25718

ΑΠΟΣΠΑΣΜΑ

Από το πρακτικό της αριθμ. 38ης /2019 Συνεδρίασης

 της Οικονομικής Επιτροπής Δήμου Λεβαδέων

Αριθμός απόφασης : 197

Περίληψη

. **Σύνταξη σχεδίου προϋπολογισμού οικονομικού έτους 2020.**

 Στη Λιβαδειά σήμερα 11η Νοεμβρίου 2019 ημέρα Δευτέρα , ώρα 12.30 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 25223/07-11-2019 έγγραφη πρόσκληση του Προέδρου της (Δημάρχου Λεβαδέων). Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών , ήταν παρόντες 8 εκ των οποίων και ένα αναπληρωματικό μέλος ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης - Πρόεδρος

2.Καλογρηάς Αθανάσιος 1. Kαράβα Χρυσοβαλάντου – Βασιλική

3.Δήμου Ιωάννης 2.Παπαϊωάννου Λουκάς

4.Μερτζάνης Κωνσταντίνος Αν και είχαν νόμιμα προσκληθεί

5.Τσασμετζής Εμμανουήλ (**αναπλ/κό μέλος**)

6.Καπλάνης Κωνσταντίνος

7. Μπράλιος Νικόλαος

8.Καραμάνης Δημήτριος

#  Ο Πρόεδρος της Οικονομικής Επιτροπής εισηγούμενος το 2ο θέμα της ημερήσιας διάταξης  έθεσε υπόψη των μελών την αριθ. 10/2019 απόφαση της Εκτελεστικής Επιτροπής του Δήμου Λεβαδέων σύμφωνα με την οποία ομόφωνα καταρτίστηκε το προσχέδιο του προϋπολογισμού έτους 2020 και εισηγείται αυτό στην Οικονομική Επιτροπή ως παρακάτω:

**Α. Βήματα κατάρτισης του προυπολογισμού**

Από την έναρξη της δημοτικής περιόδου 2019-2023 (ήτοι **από 01.09.2019** κατά την παρ.4γ του άρθρου 9 του Ν.3852/10, όπως αντικαταστάθηκε με το άρθρο 6 του Ν.4555/18 σε συνδυασμό με την παρ.2 του άρθρου 210 του Ν.4555/18) εφαρμόζονται οι διατάξεις του άρθρου 77 του Ν.4172/13 όπως αντικαταστάθηκαν με το άρθρο 189 του Ν.4555/18.

**1.** Για την κατάρτιση του σχεδίου του Π/Υ από την οικονομική επιτροπή απαιτείται κατ' ελάχιστον η **ύπαρξη τεχνικού προγράμματος**, το περιεχόμενο του οποίου προσδιορίζεται με γνώμονα τη δυνατότητα χρηματοδότησής του και ψηφίζεται εντός της προθεσμίας ψήφισης του Π/Υ. (παρ.4 άρθρο 2 ΚΥΑ οικ. 55905/29.07.2019 (ΦΕΚ 3054/29.07.2019 τεύχος Β’). Προφανώς σύμφωνα με την ΚΥΑ θα **πρόκειται για το προσχέδιο του τεχνικού προγράμματος, σε πρώτη φάση,** το οποίο θα ψηφίσει τελικά το Δημοτικό Συμβούλιο πριν τη ψήφιση του προϋπολογισμού.

**2.** Συνεδρίαση Δημοτικής Επιτροπής **Διαβούλευσης** πριν τη σύνταξη του προσχέδιου του προϋπολογισμού ([άρθρο 76 παρ.3 Ν.3852/2010](https://dimosnet.gr/blog/laws/%CE%B1%CF%81%CE%B8%CF%81%CE%BF-76-%CE%B4%CE%B7%CE%BC%CE%BF%CF%84%CE%B9%CE%BA%CE%AE-%CE%B5%CF%80%CE%B9%CF%84%CF%81%CE%BF%CF%80%CE%AE-%CE%B4%CE%B9%CE%B1%CE%B2%CE%BF%CF%8D%CE%BB%CE%B5%CF%85%CF%83%CE%B7/)).

Σημ. αφορά δήμους άνω των 10.000 κατοίκων- από την αυτοδιοικητική περίοδο που ξεκινάει 01.09.2019 η Δημοτική Επιτροπή Διαβούλευσης συγκροτείται σε δήμους άνω των 5.000 κατοίκων.

 **3.Η Εκτελεστική Επιτροπή** συγκεντρώνει και αξιολογεί τις προτάσεις των υπηρεσιών του δήμου στο πλαίσιο της προετοιμασίας για την κατάρτιση του προϋπολογισμού και του ετήσιου προγράμματος Δράσης (το οποίο σε παράρτημά του περιλαμβάνει και το τεχνικό πρόγραμμα) και **εισηγείται το προσχέδιο του προϋπολογισμού  προς την οικονομική επιτροπή** . (άρθρο 63δ & άρθρο 266 παρ 4 ν. 3852/2010,   παρ 4 άρθ. 77 ν. 4172/2013).

**4.** **α**. Κατάθεση στην Οικονομική Επιτροπή των εναλλακτικών προτάσεων προϋπολογισμού, από παρατάξεις ή συμβούλους, συνοδευόμενων από αιτιολογική έκθεση και εισήγηση της οικονομικής υπηρεσίας του δήμου. **Εναλλακτικά** μπορούν να κατατεθούν και στο δημοτικό συμβούλιο κατά την πρώτη συζήτηση και ψήφιση του προϋπολογισμού. (παρ 9 άρθρο 77 Ν. 4172/2013, όπως αντικαταστάθηκε με το άρθρο 189 του Ν.4555/18 και αντικαταστάθηκε εκ νέου με την περίπτ. β' της παρ. 1 του άρθρου 12 του Ν. 4623/19)

**β. Απόφαση Οικονομικής Επιτροπής για την κατάρτιση σχεδίου Προϋπολογισμού και αιτιολογικής έκθεσης**. (παρ 5 άρθ. 77 ν. 4172/2013, όπως αντικαταστάθηκε με το άρθρο 189 του Ν.4555/18)

**5**. Έως την**20η Σεπτεμβρίου**, γίνεται η ενσωμάτωση του **σχεδίου** του προϋπολογισμού στην ηλεκτρονική βάση δεδομένων που τηρείται στο Υπουργείο Εσωτερικών. (παρ 5 άρθ. 77 ν. 4172/2013 όπως αντικαταστάθηκε με το άρθρο189 του Ν.4555/18).
Η προθεσμία  αυτή δεν είναι αποκλειστική και δύναται τα σχέδια των προϋπολογισμών να ενσωματωθούν στη βάση δεδομένων και μετά από τη λήξη της, εντός ευλόγου χρονικού διαστήματος (YΠ.ΕΣ.Δ.Α. 31810/10.09.2015)

**6**. **Έλεγχος** του σχεδίου του προϋπολογισμού από το **Παρατηρητήριο** Οικονομικής Αυτοτέλειας των ΟΤΑ.

**7.Γνώμη** του **Παρατηρητηρίου** Οικονομικής Αυτοτέλειας των ΟΤΑ. Η γνώμη του Παρατηρητηρίου, οι σχετικές οδηγίες του Υπ. Εσωτερικών και η αιτιολογική έκθεση στην οποία παρουσιάζονται οι τυχόν προσαρμογές που επήλθαν στο σχέδιο του προϋπολογισμού, υποβάλλονται στο Δημοτικό Συμβούλιο. (παρ 5 άρθρο 77 Ν. 4172/2013 όπως αντικαταστάθηκε με το άρθρο 189 του Ν.4555/18).

Δεν είναι δεσμευτική η γνώμη, είναι απλή και όχι σύμφωνη (ΥΠ.ΕΣ. εγκ.22/οικ. 46703/2013)(ΥΠ.ΕΣ. εγκ.53/οικ.45226/20.11.2014) (ΥΠ.ΕΣ.Δ.Α. Εγκ. 41/39937/2015)(ΥΠ.ΕΣ. εγκ.23/38577/2016) (ΥΠ.ΕΣ. εγκ.36/41080/2017).

**8.** Σε περίπτωση που διαπιστωθούν **παρεκκλίσεις**, απαιτείται **νέαΑπόφαση οικονομικής επιτροπής** η οποία υποχρεωτικά συνοδεύεται από τη Γνώμη του Παρατηρητηρίου, τις οδηγίες του Υπουργείου Εσωτερικών, καθώς και από αιτιολογική έκθεση, στην οποία παρουσιάζονται οι τυχόν προσαρμογές που επήλθαν στο σχέδιο του προϋπολογισμού. (ΥΠ.ΕΣ. εγκ.22/οικ. 46703/2013)(ΥΠ. ΕΣ. εγκ.53/οικ.45226/2014). (ΥΠ.ΕΣ.Δ.Α. Εγκ. 41/39937/2015) (ΥΠ.ΕΣ. εγκ.23/38577/2016) (ΥΠ.ΕΣ. εγκ.36/41080/2017) (Αφορά τις περιπτώσεις δήμων που α) έχουν καταρτίσει μη ρεαλιστικά σχέδια προϋπολογισμών β) έχουν παραβεί τις οδηγίες κατάρτισης των προϋπολογισμών που παρέχονται με τη σχετική ΚΥΑ και γ) δεν ενσωμάτωσαν το σχέδιο του προϋπολογισμού τους στην προαναφερθείσα βάση δεδομένων εντός της προβλεπόμενης προθεσμίας).

**9.Απόφαση Δημοτικού Συμβουλίου** , έως την 15η Νοεμβρίου, για την ψήφιση προϋπολογισμού και του Ολοκληρωμένου Πλαισίου Δράσης (του άρθρου 4 του ν. 4111/2013) σε μία ειδική για το σκοπό αυτό συνεδρίαση. (άρθρο 266 & 267 Ν.3852/2010) (ΥΠ.ΕΣ. εγκ.22/οικ. 46703/2013)(ΥΠ. ΕΣ. εγκ.53/οικ.45226/2014) (ΥΠ.ΕΣ.Δ.Α. Εγκ. 41/39937/2015)  (ΥΠ.ΕΣ. εγκ.23/38577/2016) (ΥΠ.ΕΣ. εγκ.36/41080/2017).
Κατά τη συζήτηση του προϋπολογισμού τίθενται υπόψη του συμβουλίου χρηματοοικονομικοί και άλλοι δείκτες που παρέχονται από την οικονομική υπηρεσία, σύμφωνα με όσα προβλέπονται στο άρθρο 165 του ν. 3463/2006 (Α' 114). (παρ 6 άρθρο 77 Ν. 4172/2013, όπως αντικαταστάθηκε με το άρθρο 189 του Ν.4555/18)

Η συζήτηση και η ψήφιση του προϋπολογισμού διεξάγεται **επί της εισήγησης της οικονομικής επιτροπής και επί των εναλλακτικών προτάσεων των παρατάξεων** που τυχόν υποβλήθηκαν. Έγκυρες θεωρούνται οι ψήφοι υπέρ συγκεκριμένης πρότασης, είτε υπέρ της κατατεθείσας από την οικονομική επιτροπή είτε υπέρ εναλλακτικών προτάσεων, που κατατίθενται σύμφωνα με την παράγραφο 9. Οι λευκές ψήφοι δεν λαμβάνονται υπόψη για τον υπολογισμό της πλειοψηφίας. (παρ 8 άρθρο 77 Ν. 4172/2013, όπως αντικαταστάθηκε με το άρθρο 189 του Ν.4555/18 και τροποποιήθηκε με την περίπτ. α' της παρ. 1 του άρθρου 12 του Ν. 4623/19)

**Β. Γενικές οδηγίες κατάρτισης του προϋπολογισμού**

1. Η δημοσιονομική θέση του Υποτομέα S1313 της Τοπικής Αυτοδιοίκησης πρέπει να είναι ισοσκελισμένη ή πλεονασματική, κατά τα άρθρα 14 παρ. 1 περ. β και 35 παρ. 1 και 2 του ν. 4270/2014. Οι Ο.Τ.Α. οφείλουν να καταρτίζουν τουλάχιστον ισοσκελισμένους προϋπολογισμούς, σύμφωνα με το άρθρο 64 του ν. 4270/2014.

Για τους Δήμους, επίσης ως φορείς της Γενικής Κυβέρνησης, ισχύουν κατά τη σύνταξη του προϋπολογισμού τους, οι γενικές αρχές για τη διαχείριση των οικονομικών της Γενικής Κυβέρνησης του άρθρου 33 και της δημοσιονομικής θέσης του άρθρου 35, οι κανόνες του δημοσιονομικού σχεδιασμού του άρθρου 34, του χρέους του άρθρου 36 και της πορείας προσαρμογής του άρθρου 37 και οι γενικές αρχές κατάρτισης προϋπολογισμού του άρθρου 49 του ν. 4270/2014.

Σε περίπτωση που διαπιστωθεί ότι έχουν αναληφθεί υποχρεώσεις και πραγματοποιηθεί δαπάνες καθ' υπέρβαση των εγγεγραμμένων πιστώσεων του προϋπολογισμού, τα ποσά που αναλογούν στο ύψος αυτών, καταλογίζονται σε βάρος των οργάνων που ενέκριναν ή συνέπραξαν στην εκτέλεση της δαπάνης (άρθρο 66 παρ. 5 του ν. 4270/2014 και άρθρο 11 του π.δ. 80/2016).

2. Στον προϋπολογισμό εγγράφονται όλες οι δαπάνες και τα έσοδα του Δήμου, τα οποία αναμένεται να πληρωθούν και αντίστοιχα να εισπραχθούν κατά τη διάρκεια του οικονομικού έτους. Επιπλέον εγγράφονται οι προβλέψεις μη είσπραξης εισπρακτέων υπολοίπων βεβαιωθέντων κατά τα παρελθόντα οικονομικά έτη εντός του οικονομικού έτους (Κωδικός Αριθμός Εξόδων «85» - ύψος επισφαλειών), καθώς και το αποθεματικό (Κ.Α. Εξόδων «91»).

Εάν το σύνολο των ετήσιων εγγεγραμμένων δαπανών είναι χαμηλότερο από το σύνολο των ετήσιων εγγεγραμμένων εσόδων τότε το ταμειακό αποτέλεσμα του προϋπολογισμού είναι πλεονασματικό.

Η υπερεκτίμηση των εσόδων ή η εγγραφή εσόδων που δεν πρόκειται να εισπραχθούν οδηγεί ουσιαστικά στην μη επίτευξη του οικονομικού αποτελέσματος, καθιστώντας τον προϋπολογισμό ελλειμματικό.

3. Στον προϋπολογισμό εγγράφονται κατά προτεραιότητα οι υποχρεωτικές δαπάνες που καθορίζονται με την παρ. 1 του άρθρου 158 του Κώδικα Δήμων και Κοινοτήτων, όπως αυτή αντικαταστάθηκε, συμπληρώθηκε (με την παρ. 6 του άρθρου 2 του ν. 4038/2012, με το άρθρο 9 του ν. 4350/2015) και ισχύει.

4. Νέα έργα χρηματοδοτούμενα από ίδια έσοδα εγγράφονται στον προϋπολογισμό μόνο εφόσον στοιχειοθετείται από τις αντίστοιχες εγγραφές εσόδων η χρηματοδότησή τους.

Σε κάθε περίπτωση για κάθε έργο, υπηρεσία, προμήθεια ή μελέτη, ανεξαρτήτως της πηγής χρηματοδότησής τους, πρέπει να εγγράφονται ως δαπάνη στον προϋπολογισμό, μόνο τα ποσά που εκτιμάται ότι θα πραγματοποιηθούν εντός του οικονομικού έτους που αυτός αναφέρεται. Σε περίπτωση που τα ανωτέρω χρηματοδοτούνται από επιχορηγήσεις, ανεξαρτήτως πηγής, στο σκέλος των εσόδων εγγράφονται αντίστοιχα μόνο τα ποσά που αναμένεται ότι θα αποδοθούν στο Δήμο εντός του οικονομικού έτους. Σε περίπτωση δημοπράτησης και μετά την κατακύρωση του αποτελέσματος και της ανάδειξης αναδόχου, πρέπει να πραγματοποιείται αναμόρφωση της ετήσιας εγγραφής του προϋπολογισμού, με αντίστοιχη μείωση του εσόδου και της δαπάνης που προκύπτει από το ποσοστό έκπτωσης που επιτεύχθηκε.

5. Κατά την κατάρτιση του προϋπολογισμού εγγράφεται κάθε φορά στο σκέλος των εσόδων το σύνολο των αποδόσεων που απορρέουν από ΚΑΠ ή από φόρους και τέλη εισπραττόμενα μέσω των λογαριασμών κατανάλωσης ηλεκτρικού ρεύματος ή από άλλου τύπου έσοδα, ανεξαρτήτως τυχόν κρατήσεων, κατασχέσεων, συμψηφισμού οφειλών ή απευθείας παρακράτησης από χρηματοπιστωτικό ίδρυμα των τοκοχρεωλυτικών δόσεων για συνομολογηθέν δάνειο. Οι ανωτέρω μειώσεις καταγράφονται ως πληρωμή εξόδων σε βάρος των Κ.Α. Εξόδων που αφορούν, με έκδοση αντίστοιχων τακτοποιητικών ενταλμάτων.

6. Κατά την κατάρτιση του προϋπολογισμού οι προβλέψεις δαπανών για τις αποδοχές του πάσης φύσεως προσωπικού συνοδεύονται υποχρεωτικά από λεπτομερείς καταστάσεις και πλήρη ανάλυση των πιστώσεων που είναι γραμμένες για τους σκοπούς αυτούς (όπως για τους μισθούς, τις τυχόν αυξήσεις μισθών του τακτικού και του επί συμβάσει προσωπικού, καθώς και υπερωρίες και αμοιβές από συλλογικά όργανα εφόσον και μόνο αυτές προβλέπονται από τις κείμενες διατάξεις), λαμβανομένων υπόψη των δημοσιονομικών αποτελεσμάτων που επιφέρει τυχόν αυξομείωση του προσωπικού.

Για την εγγραφή δαπάνης που αφορά πρόσληψη προσωπικού με συμβάσεις εργασίας ορισμένου χρόνου προς κάλυψη παροδικών αναγκών ή και για απασχόληση προσωπικού με συμβάσεις μίσθωσης έργου θα πρέπει να προκύπτει η δυνατότητα χρηματοδότησής της από το ύψος των εγγεγραμμένων, μη ειδικευμένων για άλλο σκοπό, εσόδων.

7. Στον προϋπολογισμό εγγράφονται υποχρεωτικά οι τοκοχρεωλυτικές δόσεις των δανείων που έχουν συναφθεί με το Ταμείο Παρακαταθηκών και Δανείων και λοιπούς πιστωτικούς οργανισμούς. Σε όσες περιπτώσεις επιμηκύνεται η διάρκεια αποπληρωμής χορηγηθέντων δανείων λόγω σχετικής διμερούς συμφωνίας μεταξύ Δήμου και πιστωτικού οργανισμού ή κατ' εφαρμογή διάταξης νόμου (π.χ της υποπαραγράφου Γ.5. της παραγράφου Γ. του άρθρου πρώτου του ν. 4093/2012 (ΦΕΚ 222 Α'), με αποτέλεσμα τη μείωση της ετήσιας δαπάνης που αφορά στην πληρωμή τοκοχρεωλυτικών δόσεων, οι σχετικές εγγραφές πρέπει να είναι μειωμένες κατά το αντίστοιχο ποσό.

8. Στο πλαίσιο της υποχρέωσης κατάρτισης ρεαλιστικών προϋπολογισμών, με εγγραφή σε αυτούς μόνο δαπανών που μπορούν να χρηματοδοτηθούν από τα έσοδα που αναμένεται να εισπραχθούν, τονίζεται η ανάγκη για συνεχή επανεξέταση των δαπανών, δηλαδή για συστηματική καταγραφή και εξορθολογισμό αυτών, με σκοπό την εξασφάλιση του απαραίτητου δημοσιονομικού χώρου για τη χρηματοδότηση επιπρόσθετων δράσεων και την παροχή επιπλέον υπηρεσιών προς τους δημότες.

9. Κατά την κατάρτιση του προϋπολογισμού το σύνολο των εσόδων που αναφέρονται στις περιπτώσεις Β1 και Β2 του άρθρου 3 και η κατηγορία δαπανών «85 Προβλέψεις μη είσπραξης εισπρακτέων υπολοίπων βεβαιωθέντων κατά τα παρελθόντα οικονομικά έτη εντός του οικονομικού έτους» εκτιμώνται με τη μεθοδολογία που ορίζεται στην παράγραφο αυτή. Εκτιμήσεις που αποκλίνουν της μεθοδολογίας αυτής συνιστούν υπερεκτίμηση των εσόδων ή εγγραφή εσόδων που δεν πρόκειται να εισπραχθούν.

10. Η τήρηση των αναφερόμενων στο άρθρο 3 της παρούσας ελέγχεται από το Υπουργείο Εσωτερικών και από τις αρμόδιες για την εποπτεία των Δήμων αρχές και η παραβίασή τους οδηγεί στην αναπομπή του προϋπολογισμού στο δημοτικό συμβούλιο κατά τις διατάξεις της παρ. 7 του άρθρου 266 του ν. 3852/2010.

**Μετά τα ανωτέρω και έχοντας υπόψη:**

α) Τομε αριθ. πρωτ. 17012/16-7-2019 έγγραφό μας προς Δήμαρχο, αντιδημάρχους και όλες τις Διευθύνσεις και Τμήματα του Δήμου σχετικά με την υποβολή προτάσεων για το σχέδιο προυπολογισμού οικονομικού έτους 2020

β) Την Κ.Υ.Α. των υπουργών Οικονομικών και Εσωτερικών55905/29-7-2019 (ΦΕΚ 3054/Β)«Παροχή οδηγιών για την κατάρτιση του προϋπολογι­σμού των δήμων, οικονομικού έτους 2020»

γ) Τις διατάξεις της παρ. 2 του άρθρου 77 του Ν. 4172/2013, σύμφωνα με την οποία «Ο προϋπολογισμός καταρτίζεται με βάση τις οδη­γίες που παρέχονται ετησίως με την κοινή απόφαση των Υπουργών Οικονομικών και Εσωτερικών της προ­ηγούμενης παραγράφου και κατόπιν αιτιολογημένης εισήγησης της οικονομικής υπηρεσίας του δήμου, για το εκτιμώμενο ύψος εσόδων και ιδίως των ιδίων εσόδων, σύμφωνα με τις οδηγίες αυτές».

δ) Τις διατάξεις του Ν. 4270/14 (ΦΕΚ 143/Β/28-6-2014) «Αρχές δημοσιονομικής διαχείρισης και εποπτείας-δημόσιο λογιστικό και άλλες διατάξεις»

ε) Το γεγονός ότι το Δημοτικό Συμβούλιο δεν έχει μεταβιβάσει επιπλέον αρμοδιότητες στις δημοτικές και τοπικές κοινότητες και συνεπώς δεν απαιτείται απόφαση των συμβουλίων των κοινοτήτων για τον προυπολογισμό των αρμοδιοτήτων που τους έχουν μεταβιβασθεί

**Σας υποβάλλουμε προσχέδιο προυπολογισμού προκειμένου να συντάξετε το σχέδιο του προυπολογισμού οικονομικού έτους 2020, σύμφωνα με την παρ. 5 του άρθρου 77 του Ν. 4172/2013 και τις οδηγίες της ΚΥΑ 55905/29-7-2019**

**Προσχέδιο Προυπολογισμού οικονομικού έτους 2020**

**1) Εκτιμώμενο ύψος εσόδων Δήμου Λεβαδέων με βάση τις οδηγίες της Κ.Υ.Α. 55905/2019.**

Η υπηρεσία μας με βάση τα απολογιστικά στοιχεία των εσόδων του έτους 2018 και επίσης όμοια μέχρι 31/10/2018 και 31/10/2019, όπως αυτά έχουν αναρτηθεί στην ηλεκτρονική βάση δεδομένων που τηρείται στο Υπουργείο Εσωτερικών υπολογίζει παρακάτω τα έσοδα που πρέπει να εγγραφούν στο σχέδιο του προυπολογισμού οικονομικού έτους 2020.

**Α) Τμήμα του προυπολογισμού που αφορά τις επιχορηγήσεις**

**Α.1)** Αναφορικά με τον υπολογισμό του ύψους των πιστώσεων που θα αποδοθούν **από το Υπουργείο Εσωτερικών** στους ΟΤΑ Α΄βαθμού για το οικονομικό έτος 2020, σημειώνουμε τα εξής:

1. Η πίστωση που εγγράφεται στον προϋπολογισμό για τα έσοδα από τους **Κεντρικούς Αυτοτελείς Πόρους για την κάλυψη γενικών αναγκών** πρέπει να είναι ίση με το ποσό που προκύπτει από το γινόμενο της πρώτης τακτικής μηνιαίας κατανομής του έτους 2019 που αποδόθηκε στο Δήμο (απόφαση με Α.Δ.Α.: ΩΚΟΒ465ΧΘ7-Ν3Χ), επί δώδεκα.

2. Οι πιστώσεις που εγγράφονται στον προϋπολογισμό, για την **κάλυψη λειτουργικών δαπανών των σχολείων Α/θμιας και Β/θμιας Εκπαίδευσης,** καθώς και του σχολικού τροχονόμου, υπολογίζονται στο ύψος του ποσού που προκύπτει από το γινόμενο της δεύτερης τακτικής κατανομής που αποδόθηκε στον Δήμο κατά το τρέχον έτος (Α.Δ.Α.: 7ΝΤΞ465ΧΘ7-ΦΚΗ), επί τέσσερα.

3. Η πίστωση που εγγράφεται στον προϋπολογισμό για την **κάλυψη δαπανών που αφορούν σε μισθώματα ακινήτων** υπολογίζεται στο ύψος του ποσού που αποδόθηκε στο Δήμο για την κάλυψη αντίστοιχων δαπανών για το χρονικό διάστημα Ιανουαρίου - Απριλίου 2019 επί τρία (αποφάσεις κατανομής με Α.Δ.Α.: ΩΦ2Λ465ΧΘ7-9Ο2 και ΨΔΛΨ465ΧΘ7-536).

4. Στον υπό κατάρτιση προϋπολογισμό, το συνολικό ποσό για **κάλυψη δαπανών εκτέλεσης έργων και επενδυτικών δραστηριοτήτων** τους πρέπει να είναι ίσο με το ποσό που προκύπτει από το γινόμενο της πρώτης τακτικής κατανομής του έτους 2019 (απόφαση κατανομής με Α.Δ.Α.: ΩΒ5Α465ΧΘ7-ΤΨΤ) που αποδόθηκε στο Δήμο, επί τέσσερα.

5. Οι πιστώσεις που εγγράφονται στον προϋπολογισμό για την **κάλυψη δαπανών επισκευών και συντηρήσεων σχολικών κτιρίων** υπολογίζονται στο ύψος των ποσών που αποδόθηκαν κατά το έτος 2019 (απόφαση κατανομής με Α.Δ.Α.: 7ΝΧ4465ΧΘ7-2ΒΕ).

6. Οι πιστώσεις που εγγράφονται στον προϋπολογισμό, για την **κάλυψη δαπανών που αφορούν την πυροπροστασία,** υπολογίζονται στο ύψος των ποσών που αποδόθηκαν κατά το έτος 2019 (απόφαση κατανομής με Α.Δ.Α.: 6ΔΖΟ465ΧΘ7-368). Ο Δήμος μπορεί να επιμερίσει το παραπάνω ποσό και να εγγράψει στους σχετικούς ΚΑΕ το μέρος αυτού που εκτιμά ότι θα δαπανήσει για την κάλυψη των λειτουργικών δαπανών που αφορούν στην πυροπροστασία, καθώς και αυτού που εκτιμά ότι θα δαπανήσει για την κάλυψη επενδυτικών δαπανών.

7. Οι πιστώσεις που εγγράφονται στον προϋπολογισμό και αφορούν στην κάλυψη δαπάνης για τη **σίτιση μαθητών μουσικών και καλλιτεχνικών γυμνασίων και λυκείων**, υπολογίζονται στο ύψος των ποσών που αποδόθηκαν στον Δήμο για τη σχολική χρονιά 2017-2018 (αποφάσεις κατανομής με Α.Δ.Α.: 75Χ465ΧΘ7-ΒΕ2 και 7Δ3Χ465ΧΘ7-ΩΛΗ).

**Α.2)Κάθε** εγγραφή πίστωσης που αφορά **μεταβιβαστική πληρωμή** από άλλα Υπουργεία, πλην του Υπουργείου Εσωτερικών πρέπει να τεκμηριώνεται πλήρως, τόσο κατά την κατάρτιση του προϋπολογισμού όσο και για τις αναμορφώσεις αυτού. Κάθε τέτοια εγγραφή θεωρείται νόμιμη κατά τον έλεγχο της απόφασης του προϋπολογισμού όταν έχει συνυποβληθεί η αντίστοιχη απόφαση - πράξη του Υπουργείου, **με αναφορά του Α.Δ.Α. ανάρτησής της στο πρόγραμμα «Διαύγεια».** Η αρμόδια για την εποπτεία του Δήμου αρχή δύναται να αιτείται την ηλεκτρονική υποβολή της σχετικής πράξης, ως στοιχείο αιτιολόγησης της εγγραφής. Συνεπώς κατά την κατάρτιση του προϋπολογισμού εγγράφονται πιστώσεις για τις οποίες ήδη έχει εκδοθεί σχετική πράξη για το έτος 2019, διαφορετικά οι εν λόγω εγγραφές προκύπτουν από αναμόρφωση.

**Α.3)** Επιχορηγήσεις από τον **Προϋπολογισμό Δημοσίων Επενδύσεων του έτους 2019** για νέα έργα μπορούν να εγγραφούν μόνο εφόσον υπάρχει σχετική απόφαση ένταξης, η οποία απαιτείται να υποβάλλεται κατά τον έλεγχο νομιμότητας της απόφασης του προϋπολογισμού κατά τα οριζόμενα στην προηγούμενη περίπτωση της παρούσας παραγράφου (Α.Δ.Α., ηλεκτρονική υποβολή κ.λπ.).

Τόσο στην κατηγορία εσόδων από επιχορηγήσεις επενδύσεων, όσο και στην κατηγορία των αντίστοιχων δαπανών, οι Δήμοι εγγράφουν ως έσοδο **τις προβλεπόμενες κατανομές που θα λάβουν και αντίστοιχα τις δαπάνες που εκτιμούν ότι θα πραγματοποιήσουν κατ' έτος** (ανάλογα με τα εγκεκριμένα χρονοδιαγράμματα των έργων, ή τη σχετική εκτίμησή τους εφόσον δεν υφίστανται χρονοδιαγράμματα) και όχι τη συνολική έγκριση χρηματοδότησης και το συνολικό κόστος των έργων.

Οι διαφορές που θα προκύψουν για κάθε Δήμο από τις κατανομές του έτους 2019 από οποιαδήποτε αιτία, θα πρέπει να εγγραφούν στον προϋπολογισμό του με αναμόρφωση, η οποία πρέπει να πραγματοποιηθεί αμέσως μετά τη γνωστοποίηση σε αυτόν των νέων δεδομένων.

Η υπηρεσία μας με βάση τα παραπάνω υπολόγισε τις επιχορηγήσεις ως στον κατωτέρω πίνακα:

|  |  |  |  |  |  |
| --- | --- | --- | --- | --- | --- |
| **Κ.Α.** | **Τίτλος εσόδων** | **Κατανομή** | **ΑΔΑ** | **Χ** | **Π/Υ 2020** |
| 0611 | ΚΑΠ για την κάλυψη γενικών αναγκών (άρθρο 25 Ν 1828/89) | 367.854,47 | ΩΚΟΒ465ΧΘ7-Ν3Χ | 12 | 4.414.253,64 |
| 4311 | ΚΑΠ για την κάλυψη των λειτουργικών αναγκών των σχολείων Α/θμιας και Β/θμιας εκπαίδευσης (άρθρο 55 Ν. 1946/1991) | 96.390,00 | 7ΝΤΞ465ΧΘ7-ΦΚΗ | 4 | 385.560,00 |
| 0612 | ΚΑΠ για την καταβολή μισθωμάτων ακινήτων προς στέγαση δημοσίων σχολικών μονάδων και λοιπών υπηρεσιών | 26.576,56 | ΩΦ2Λ465ΧΘ7-9Ο2 | 3 | 79.729,68 |
| 1311 | Κ.Α.Π. επενδυτικών δαπανών των δήμων | 129.037,50 | ΩΒ5Α465ΧΘ7-ΤΨΤ | 4 | 516.150,00 |
| 1312 | Επισκευή και συντήρηση σχολικών κτιρίων (άρθρο 13 Ν 2880/2001) | 100.350,00 | 7ΝΧ4465ΧΘ7-2ΒΕ | 1 | 100.350,00 |
| 1214.005 | Επιχορήγηση ΥΠ.ΕΣ για κάλυψη δράσεων πυροπροστασίας | 83.000,00 | 6ΔΖΟ465ΧΘ7-368 | 1 | 83.000,00 |
| 0619.007 | Επιχορήγηση για σίτιση μαθητών Μουσικού Σχολείου | 0,00 | 7Δ3Χ465ΧΘ7-ΩΛΗ |   | 0,00 |
|  |  |  |  |  | **5.579.043,32** |

Β) Τμήμα του Π/Υ εσόδων και εξόδων που αφορά ίδια έσοδα και επισφάλειες αντίστοιχα

**- Ομάδα εσόδων Ι.**

Υπολογίζεται η διαφορά που προκύπτει για το συ­νολικό άθροισμα της ΟΜΑΔΑΣ Ι. από την εκτέλεση του Π/Υ της περιόδου από τον Ιανουάριο του έτους 2019 και μέχρι το κλείσιμο του μηνός που προηγείται από το μήνα κατάρτισης του σχεδίου του Π/Υ 2020(Οκτώβριος 2019) και της αντίστοιχης περιόδου του έτους 2018 (Οκτώβριος 2018). Ομοίως υπολο­γίζεται η διαφορά και για την ΟΜΑΔΑ ΙΙ.

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **31/12/2018** | **31/10/2018** | **31/10/2019** | **Απόκλιση** | **Προυπ/σμός 2020** |
| 01 | ΠΡΟΣΟΔΟΙ ΑΠΟ ΑΚΙΝΗΤΗ ΠΕΡΙΟΥΣΙΑ | 369.202,06 | 304.475,61 | 335.910,76 | 31.435,15 | 410.400,00 |
| 02 | ΕΣΟΔΑ ΑΠΟ ΚΙΝΗΤΗ ΠΕΡΙΟΥΣΙΑ | 73.341,05 | 36.608,72 | 35.100,89 | -1.507,83 | 102.000,00 |
| 03 | ΕΣΟΔΑ ΑΠΟ ΑΝΤΑΠΟΔΟΤΙΚΑ ΤΕΛΗ ΚΑΙ ΔΙΚΑΙΩΜΑΤΑ | 1.381.216,41 | 777.149,51 | 710.032,25 | -67.117,26 | 1.305.000,00 |
| 04 | ΕΣΟΔΑ ΑΠΟ ΛΟΙΠΑ ΤΕΛΗ ΔΙΚΑΙΩΜΑΤΑ ΚΑΙ ΠΑΡΟΧΗ ΥΠΗΡΕΣΙΩΝ | 343.657,07 | 258.246,62 | 200.991,10 | -57.255,52 | 316.700,00 |
| 05 | ΦΟΡΟΙ ΚΑΙ ΕΙΣΦΟΡΕΣ | 208.381,73 | 139.739,85 | 127.432,57 | -12.307,28 | 208.133,00 |
| 07 | ΛΟΙΠΑ ΤΑΚΤΙΚΑ ΕΣΟΔΑ | 85.332,41 | 8.372,06 | 5.275,00 | -3.097,06 | 18.150,00 |
| 11 | ΕΣΟΔΑ ΑΠΟ ΕΚΠΟΙΗΣΗ ΚΙΝΗΤΗΣ ΚΑΙ ΑΚΙΝΗΤΗΣ ΠΕΡΙΟΥΣΙΑΣ | 0,00 | 0,00 | 0,00 | 0,00 | 0,00 |
| 14 | ΔΩΡΕΕΣ-ΚΛΗΡΟΝΟΜΙΕΣ - ΚΛΗΡΟΔΟΣΙΕΣ | 3.552,54 | 225,54 | 3.000,00 | 2.774,46 | 707,00 |
| 15 | ΠΡΟΣΑΥΞΗΣΕΙΣ ΠΡΟΣΤΙΜΑ ΠΑΡΑΒΟΛΑ | 184.347,89 | 124.885,94 | 58.469,37 | -66.416,57 | 166.200,00 |
| 16 | ΛΟΙΠΑ ΕΚΤΑΚΤΑ ΕΣΟΔΑ | 46.279,85 | 43.401,68 | 39.516,63 | -3.885,05 | 45.200,00 |
| 21 | ΕΣΟΔΑ ΠΟΕ ΤΑΚΤΙΚΑ | 417.409,29 | 410.038,21 | 521.026,74 | 110.988,53 | 553.350,00 |
| 22 | ΕΣΟΔΑ ΠΟΕ ΕΚΤΑΚΤΑ | 68.801,38 | 67.282,46 | 23.529,99 | -43.752,47 | 52.000,00 |
|   | **Σύνολα** | **3.181.521,68** | **2.170.426,20** | **2.060.285,30** | **-110.140,90** | **3.177.840,00** |

Διαπιστώνουμε από τον παραπάνω πίνακα ότι για την ομάδα εσόδων Ι το συνολικό άθροισμα μέχρι 31/10/2019 είναι μικρότερο του αθροίσματος μέχρι 31/10/2018 (αρνητική διαφορά110.140,90 ευρώ) και συνεπώς **το ανώτατο ποσό που μπορεί να εγγραφεί**στον προυπολογισμό 2020ως συνολικό άθροισμα της ομάδας Ι , είναι το ποσό του έτους 2018 (3.181.521,68 ευρώ)

* **Ομάδα εσόδων ΙΙ.**

Στην ομάδα εσόδων ΙΙ (Κ.Α.32 –εισπρακτέα υπόλοιπα) εγγράφονται όλες οι απαιτή­σεις (βεβαιωθέντα) που προέκυψαν κατά τα Προηγού­μενα Οικονομικά Έτη (ΠΟΕ) και στην ομάδα δαπανών 85 «Προβλέψεις μη είσπραξης εισπρακτέων υπολοίπων βε­βαιωμένων κατά τα Π.Ο.Ε. εντός του οικονομικού έτους» υποχρεωτικά εγγράφεται, ως πρόβλεψη μη είσπραξης, το ποσό που προκύπτει από τα στοιχεία εκτέλεσης του Π/Υ των δύο προηγούμενων ετών

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **31/12/2018** | **31/10/2018** | **31/10/2019** | **Απόκλιση** | **Προυπ/σμός 2020** |
| 32 | ΕΙΣΠΡΑΚΤΕΑ ΥΠΟΛΟΙΠΑ ΑΠΟ ΒΕΒΑΙΩΘΕΝΤΑ ΕΣΟΔΑ ΚΑΤΑ ΤΑ ΠΑΡΕΛΘΟΝΤΑ ΕΤΗ | 1.375.246 | 1.271.401 | 1.180.241 | -91.159,74 | 5.155.552,66 |
| 32-85 | ΕΙΣΠΡΑΞΕΙΣ ΑΠΑΙΤΗΣΕΩΝ ΠΟΕ |   |   |   |   | 1.375.246,00 |
| 85 | ΠΡΟΒΛΕΨΕΙΣ ΜΗ ΕΙΣΠΡΑΞΗΣ  |   |   |  | Στον Κ.Α. 85 | **3.780.306,66** |
|   | Συν έλλειμμα  |   |   |   |   | 2.119,98 |
| **85** | **Συνολική εγγραφή** |  |  |  |  | **3.782.426,64** |

Διαπιστώνουμε ότι στις 31/10/2019 οι εισπράξεις από απαιτήσεις του Δήμου (εισπρακτέα υπόλοιπα Κ.Α. 32) ήταν λιγότερες κατά 91.159,74 ευρώ σε σχέση με αυτές της 31/10/2018**(αρνητική διαφορά)**. Συνεπώς η εισπραξιμότητα των εισπρακτέων υπολοίπων ποσού 5.155.552,66 ευρώ στον προυπολογισμό του 2020 ανέρχεται στα **1.375.246 ευρώ**(δηλαδή όσες οι εισπράξεις του 2018). **Στην κατηγορία 85** «Προβλέψεις μη είσπραξης εισπρακτέων υπολοίπων» εγγράφεται συνολικά η διαφορά των εισπρακτέων υπολοίπων που εγγράφονται στον προυπολογισμό του 2020 (5.155.552,66 ευρώ) μείον η εισπραξιμότητα (1.375.246 ευρώ), **ήτοι το ποσό των 3.780.306,66 ευρώ.**

Σύμφωνα με την Κ.Υ.Α. 55905/2019 οι επισφάλειες στην είσπραξη των οφειλών από ανταποδοτικά τέλη υπολογίζονται με την ίδια μεθοδολογία, ως παραπάνω για το σύνολο.

Στους παρακάτω πίνακες εμφανίζεται ο υπολογισμός της εισπραξιμότητας και των προβλέψεων μη είσπραξης για τα τέλη καθαριότητας, ύδρευσης, άρδευσης, αποχέτευσης και η διαφορά αυτών από το σύνολο που εγγράφεται στις γενικές υπηρεσίες.

**α)Τέλη καθαριότητας**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **31/12/2018** | **31/10/2018** | **31/10/2019** | **Απόκλιση** | **Προυπ/σμός 2020** |
| 3211 | ΕΙΣΠΡΑΚΤΕΑ ΥΠΟΛΟΙΠΑ ΑΠΟ ΒΕΒΑΙΩΘΕΝΤΑ ΕΣΟΔΑ ΚΑΤΑ ΤΑ ΠΑΡΕΛΘΟΝΤΑ ΕΤΗ | 710.560 | 709.836 | 727.128 | 17.291,82 | 935.305,11 |
| 32-85 | ΕΙΣΠΡΑΞΕΙΣ ΑΠΑΙΤΗΣΕΩΝ ΠΟΕ |   |   |   |   | 725.384,00 |
| '20/85 | ΠΡΟΒΛΕΨΕΙΣ ΜΗ ΕΙΣΠΡΑΞΗΣ  |   |   |  | Στον Κ.Α. 85 | **209.920,48** |

**β) Τέλη άρδευσης**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **31/12/2018** | **31/10/2018** | **31/10/2019** | **Απόκλιση** | **Προυπ/σμός 2020** |
| 3213 | ΕΙΣΠΡΑΚΤΕΑ ΥΠΟΛΟΙΠΑ ΑΠΟ ΤΕΛΗ ΑΡΔΕΥΣΗΣ | 288.312 | 246.538 | 162.897 | -83.641,14 | 546.473,95 |
| 32-85 | ΕΙΣΠΡΑΞΕΙΣ ΑΠΑΙΤΗΣΕΩΝ ΠΟΕ |   |   |   |   | 209.500,00 |
| 25/8511.001 | ΠΡΟΒΛΕΨΕΙΣ ΜΗ ΕΙΣΠΡΑΞΗΣ  |   |   |  | Στον Κ.Α. 85 | **336.973,95** |

**γ) Τέλη ύδρευσης**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **31/12/2018** | **31/10/2018** | **31/10/2019** | **Απόκλιση** | **Προυπ/σμός 2020** |
| 3212 | ΕΙΣΠΡΑΚΤΕΑ ΥΠΟΛΟΙΠΑ ΑΠΟ ΤΕΛΗ ΥΔΡΕΥΣΗΣ | 8.897 | 6.938 | 5.923 | -1.015,31 | 174.497,99 |
| 32-85 | ΕΙΣΠΡΑΞΕΙΣ ΑΠΑΙΤΗΣΕΩΝ ΠΟΕ |   |   |   |   | 8.897,00 |
| 25/8511.002 | ΠΡΟΒΛΕΨΕΙΣ ΜΗ ΕΙΣΠΡΑΞΗΣ  |   |   |  | Στον Κ.Α. 85 | **165.600,99** |

**δ) Τέλη αποχέτευσης**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **31/12/2018** | **31/10/2018** | **31/10/2019** | **Απόκλιση** | **Προυπ/σμός 2020** |
| 3214 | ΕΙΣΠΡΑΚΤΕΑ ΥΠΟΛΟΙΠΑ ΑΠΟ ΤΕΛΗ ΑΡΔΕΥΣΗΣ | 501 | 359 | 456 | 97,29 | 14.893,17 |
| 32-85 | ΕΙΣΠΡΑΞΕΙΣ ΑΠΑΙΤΗΣΕΩΝ ΠΟΕ |   |   |   |   | 598,71 |
| 25/8511.003 | ΠΡΟΒΛΕΨΕΙΣ ΜΗ ΕΙΣΠΡΑΞΗΣ  |   |   |  | Στον Κ.Α. 85 | **14.294,46** |

**ε) Απαιτήσεις από λοιπά έσοδα**

Αφορούν τις λοιπές απαιτήσεις (εισπρακτέα υπόλοιπα) από έσοδα που εγγράφονται στον Κ.Α. Εσόδων 32, δηλαδή αυτές που μένουν μετά την αφαίρεση των απαιτήσεων από τέλη καθαριότητας,ύδρευσης, άρδευσης και αποχέτευσης από το σύνολο των εισπρακτέων υπολοίπων που προυπολογίζονται για το 2020.

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **31/12/2018** | **31/10/2018** | **31/10/2019** | **Απόκλιση** | **Προυπ/σμός 2020** |
| 32 | ΕΙΣΠΡΑΚΤΕΑ ΥΠΟΛΟΙΠΑ ΑΠΟ ΒΕΒΑΙΩΘΕΝΤΑ ΕΣΟΔΑ ΚΑΤΑ ΤΑ ΠΑΡΕΛΘΟΝΤΑ ΕΤΗ | 366.976 | 307.730 | 283.837 | -23.892 | 3.484.382 |
| 32-85 | ΕΙΣΠΡΑΞΕΙΣ ΑΠΑΙΤΗΣΕΩΝ ΠΟΕ |   |   |   |   | 430.866,29 |
| 00/8511 | ΠΡΟΒΛΕΨΕΙΣ ΜΗ ΕΙΣΠΡΑΞΗΣ  |   |   |  | Στον Κ.Α. 85 | **3.053.516,78** |
|   | Συν έλλειμμα  |   |   |   |   | 2.119,98 |
| **85** | **Συνολική εγγραφή** |  |  |  |  | **3.055.636,76** |

**Γ) Ισοσκέλιση ανταποδοτικών υπηρεσιών**

**1. Υπηρεσία Καθαριότητας και Ηλεκτροφωτισμού**

**Προυπολογισμόςυπηρεσίας καθαριότητας και φωτισμού έτους 2020**

**Α. Εσοδα**

|  |  |  |  |  |  |
| --- | --- | --- | --- | --- | --- |
| **K.A.** | **Περιγραφή Εσόδων** | **Τέλη καθαριότ** | **Χρημ. Υπόλοιπο** | **ΔΕΠΟΔΑΛ Α.Ε.** | **Σύνολο** |
| 0311 | Τέλος καθαριότητας και φωτισμού  | 1.185.000,00 |   |   | 1.185.000,00 |
| 2111 | Τέλη καθαριότητας -Π.Ο.Ε. | 416.000,00 |   |   | 416.000,00 |
| 3211 | Τέλη καθαριότητας - ειπρακτέα υπόλοιπα | 935.305,11 |   |   | 935.305,11 |
| 0434.005 | Προγραμμ. Σύμβαση με ΔΕΠΟΔΑΛ |   |   | 12.000,00 | 12.000,00 |
| 5111 | Χρηματικό υπόλοιπο 2019 |   | 363.201,02 |   | 363.201,02 |
|  | **Σύνολο Εσόδων** | **2.536.305,11** | **363.201,02** | **12.000,00** | **2.911.506,13** |
|  | **Σύνολο Εσόδων μείον 85** | **2.326.384,63** |  |  | **2.701.585,65** |

**Β. Εξοδα**

|  |  |  |  |  |  |
| --- | --- | --- | --- | --- | --- |
| **K.A.** | **Περιγραφή Εξόδων** | **Τέλη καθαριότ** | **Χρημ. Υπόλοιπο** | **ΔΕΠΟΔΑΛ Α.Ε.** | **Σύνολο** |
| 00/612 | Αντιμισθία αιρετών | 24.190,00 |   |   | 24.190,00 |
| 20/60 | Αμοιβές προσωπικού | 782.563,99 | 227.633,01 |   | 1.010.197,00 |
| 20/61 | Αμοιβές τρίτων | 62.600,00 |   |   | 62.600,00 |
| 20/62 | Παροχές τρίτων | 763.800,00 |   |   | 763.800,00 |
| 20/63 | Φόροι-τέλη | 3.500,00 |   |   | 3.500,00 |
| 20/64 | Λοιπά γενικά έξοδα | 1.600,00 |   |   | 1.600,00 |
| 20/66 | Προμήθειες αναλωσίμων | 222.750,00 |   |   | 222.750,00 |
| 20/67 | Μεταβιβάσεις σε τρίτους - Ετήσια εισφορά ΔΕΠΟΔΑΛ | 414.380,64 |   | 12.000,00 | 426.380,64 |
| 20/71 | Προμήθειες παγίων | 30.000,00 |   |   | 30.000,00 |
| 20/73 | Εργα | 21.000,00 |   |   | 21.000,00 |
| 20/81 | Υποχρεώσεις Π.Ο.Ε | 0,00 | 135.568,01 |   | 135.568,01 |
| 20/85 | Προβλέψεις μη είσπραξης | 209.920,48 |   |   | 209.920,48 |
|   | **Σύνολο εξόδων** | **2.536.305,11** | **363.201,02** | **12.000,00** | **2.911.506,13** |
|  | **Σύνολο εξόδων μείον 85** | **2.326.384,63** | **0,00** |  | **2.701.585,65** |

**2. Υπηρεσία Αρδευσης**

**Α. Εσοδα**

|  |  |  |  |  |
| --- | --- | --- | --- | --- |
| **K.A.** | **Περιγραφή Εσόδων** | **Τέλη Αρδ** | **Χρημ. Υπόλοιπο** | **Σύνολο** |
| 0331 | Δικαιώματα χρήσεως αρδευτικού δικτύου | 120.000,00 |   | 120.000,00 |
| 2113 | Τέλη και δικαιώματα άρδευσης Π.Ο.Ε. |   |   | 0,00 |
| 3213 | Τέλη και δικαιώματα άρδευσης- Εισπρακτέα υπόλοιπα | 546.473,95 |   | 546.473,95 |
| 5111 | Χρηματικό υπόλοιπο 2019 |   |   | 0,00 |
|  | **Σύνολο Εσόδων** | **666.473,95** | **0,00** | **666.473,95** |

**Β. Εξοδα**

|  |  |  |  |  |
| --- | --- | --- | --- | --- |
| **K.A.** | **Περιγραφή Εξόδων** | **Τέλη Αρδ** | **Χρημ. Υπόλοιπο** | **Σύνολο** |
| 25/60 | Αμοιβές προσωπικού | 28.025,00 |   | 28.025,00 |
| 25/6211 | Δαπάνες για ηλεκτρικό ρεύμα | 266.475,00 |   | 266.475,00 |
| 25/62 | Παροχές τρίτων | 15.000,00 |   | 15.000,00 |
| 25/66 | Προμήθεις αναλωσίμων | 20.000,00 |   | 20.000,00 |
| 25/71 | Προμήθειες παγίων |   |   | 0,00 |
| 25/73 | Εργα |   |   | 0,00 |
| 25/81 | Υποχρεώσεις Π.Ο.Ε |   |   | 0,00 |
| 25/85 | Προβλέψεις μη είσπραξης | 336.973,95 |   | 336.973,95 |
|   | **Σύνολο εξόδων** | **666.473,95** | **0,00** | **666.473,95** |
|   |   |   |   |   |
|  | **Εσοδα, Εξοδαμείον 85** | **329.500,00** | **0,00** | **329.500,00** |

**Δ) Εκτίμηση χρηματικού υπολοίπου 31/12/2019**

Με βάση τις εκτιμήσεις, που παραδόθηκαν από τις Δ/νσεις και τα Τμήματα, για τις 31/12/2019 το χρηματικό υπόλοιπο προβλέπεται στα 3.622.127,41 ευρώ, όπως στον παρακάτω πίνακα αναλυτικά εμφανίζεται

**Πίνακας . Εκτίμηση χρηματικού υπολοίπου την 31/12/2019**

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Περιγραφή** | **Σύνολο Χ.Υ. Εκτάκτων 2019** | **5121** | **5122** | **5123** | **5124** |
| 1 | Κ.Α.Π. επενδ. 2019 | 495.847,41 |   | 495.847,41 |   |   |
| 2 | Κ.Α.Π. επενδ. 2018 | 379.672,23 |   | 379.672,23 |   |   |
| 3 | Κ.Α.Π. επενδ. 2017 | 348.424,85 |   | 348.424,85 |   |   |
| 4 | Κ.Α.Π. επενδ. 2016 | 318.953,86 |   | 318.953,86 |   |   |
| 5 | Κ.Α.Π. επενδ. 2015 | 90.225,22 |   | 90.225,22 |   |   |
| 6 | Κ.Α.Π. επενδ. 2014 | 5.327,14 |   | 5.327,14 |   |   |
| 7 | Κ.Α.Π. επενδ. 2013 | 26.622,85 |   | 26.622,85 |   |   |
| 8 | Υπόλοιπο ΘΗΣΕΑΣ | 37.228,95 | 37.228,95 |   |   |   |
| 9 | Υπόλοιπο ΠΕΠ -ΕΚΤ | 55.652,56 | 1.198,52 |   |   | 54.454,04 |
| 10 | Υπόλοιπο Πυροπροστασία (Λειτουργικές Δαπάνες) | 17.046,93 | 8.097,20 | 8.949,73 |   |   |
| 11 | Υπόλοιπο Πυροπροστασία (Επενδυτικές Δαπάνες) | 1.082,27 |   | 1.082,27 |   |   |
| 12 | Υπόλοιπο για Συντ-Επισκ Σχολείων | 79.742,54 |   | 79.742,54 |   |   |
| 13 | Υπόλοιπο Οικογ. Εναρμόνιση | 45.279,16 | 8.570,00 |   |   | 36.709,16 |
| 14 | Υπόλοιπο για Βοηθήματα Ενδειας | 10.000,00 |   |   | 10.000,00 |   |
| 15 | Υπόλοιπο Δωρεάς Αγλ και Κων. Παπαπαναγιώτου | 146.735,14 |   | 146.735,14 |   |   |
| 16 | Υπολοιπο ΣΑΕΠ 766 (Περιφ. Στ. Ελλάδας | 324.000,00 |   |   |   | 324.000,00 |
| 17 | Υπόλοιπο Φιλόδημος ΙΙ | 232.500,00 |   |   |   | 232.500,00 |
| 18 | Υπόλοιπο από Ε.Ε. για "Μνήμη Νερού" | 3.607,72 | 3.607,72 |   |   |   |
|   | **Σύνολο Εκτάκτων (Κ.Α. 512)** | **2.617.948,83** | **58.702,39** | **1.901.583,24** | **10.000,00** | **647.663,20** |

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Περιγραφή** | **Σύνολο Χ.Υ. Τακτικών 2019** | **5111** | **5112** | **5113** | **5119** |
| 1 | Τακτικά Γενικά-Ανειδίκευτα | 88.693,37 | 88.693,37 |   |   |   |
| 2 | Τακτικά-Υπόλ. Τελών καθαριότητας | 363.201,02 | 135.568,01 | 65.635,01 | 161.998,00 |   |
| 3 | Τακτικά - Υπόλ. Τελών Αρδευσης | 0,00 |   |   |   |   |
| 4 | Υπόλ για σίτιση μαθητών Μουσ. Σχολείου | 4.890,56 |   | 4.890,56 |   |   |
| 5 | Τακτικά Γενικά- Υπόλ. Οφ. Ελλ. Δημοσίου | 46.151,78 |   | 46.151,78 |   |   |
| 6 | Τακτικά-Υπόλοιπο Α.Π.Ε. | 371.742,73 |   | 371.742,73 |   |   |
| 7 | Υπόλοιπο ΤΑΠ για επενδύσεις | 128.270,92 |   | 128.270,92 |   |   |
| 8 | Υπόλοιπο Μεταφορές Μαθητών | 1.228,20 | 1.228,20 |   |   |   |
|   | **Σύνολο Τακτικών (Κ.Α. 511)** | **1.004.178,58** | **225.489,58** | **616.691,00** | **161.998,00** | **0,00** |
|   | **Γενικό Σύνολο** | **3.622.127,41** | **284.191,97** | **2.518.274,24** | **171.998,00** | **647.663,20** |

**Κατόπιν των ανωτέρω**

**Σας υποβάλλουμε προσχέδιο προϋπολογισμού , προκειμένου να συντάξετε το σχέδιο προϋπολογισμού του Δήμου Λεβαδέων οικονομικού έτους 2020 σύμφωνα με τις διατάξεις της παρ. 5 του Ν. 4172/2013 και της ΚΥΑ 55905/2019ως κατωτέρω:**

Το σχέδιο του προϋπολογισμού οικονομικού έτους 2020 περιλαμβάνει έσοδα και έξοδα συνολικού **(26.090.725€),**συμπεριλαμβανομένου τόσο του χρηματικού υπολοίπου (3.622.127,41 ευρώ) όσο και του αποθεματικού (135.149,11ευρώ),όπως εμφανίζεται στο συνημμένο σχέδιο που αποτελεί αναπόσπαστο μέρος της παρούσας

**Πίνακας:. Εσοδα Σχεδίου Προυπολογισμού 2020**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Περιγραφή** | **Προυπ/σμός 2019** | **Βεβαιωθέντα 31/10/2019** | **Εισπραχθέντα 31/10/2019** | **Εκτίμηση Εισπράξεων 31/12/2019** | **Σχέδιο Π/Υ 2020** |
| 01 | Πρόσοδοι από Ακίνητη Περιουσία | 392.960,00 | 437.086,45 | 335.910,76 | 378.453,88 | 410.400,00 |
| 02 | Πρόσοδοι από Κινητή Περιουσία | 76.000,00 | 35.100,89 | 35.100,89 | 71.500,00 | 102.000,00 |
| 03 | Εσοδα από Ανταποδοτικά Τέλη | 1.465.000,00 | 1.375.861,36 | 710.032,25 | 1.304.500,00 | 1.305.000,00 |
| 04 | Εσοδα από Λοιπά Τέλη & Δικαιώματα | 297.500,00 | 237.069,14 | 200.991,10 | 278.397,50 | 316.700,00 |
| 05 | Φόροι και Εισφορές | 212.158,00 | 209.615,55 | 127.432,57 | 207.983,00 | 208.133,00 |
| 06 | Εσοδα από Επιχορηγήσεις | 4.518.487,32 | 3.445.725,89 | 3.445.725,89 | 4.513.619,96 | 4.506.303,96 |
| 07 | Λοιπά Τακτικά Εσοδα | 15.650,00 | 20.362,61 | 5.275,00 | 9.090,00 | 18.150,00 |
|   | **Σύνολο Τακτικών Εσόδων** | **6.977.755,32** | **5.760.821,89** | **4.860.468,46** | **6.763.544,34** | **6.866.686,96** |
| 11 | Εσοδα από την Εκποίηση Περιουσίας | 0,00 | 0,00 | 0,00 | 0,00 | 0,00 |
| 12 | Επιχορηγήσεις για κάλυψη Λειτουργικών Δαπανών | 507.577,58 | 476.605,78 | 476.605,78 | 582.623,50 | 403.606,04 |
| 13 | Επιχορηγήσεις για Επενδυτικές Δαπάνες | 3.142.283,74 | 1.164.074,30 | 1.164.074,30 | 2.901.101,33 | 5.210.729,93 |
| 14 | Δωρεές-Κληρονομιές-Κληροδοσίες | 3.705,00 | 3.262,00 | 3.000,00 | 3.707,00 | 707,00 |
| 15 | Προσαυξήσεις-Πρόστιμα-Παράβολα | 150.200,00 | 68.914,37 | 58.469,37 | 137.200,00 | 166.200,00 |
| 16 | Λοιπά ΕκτακταΕσοδα | 42.200,00 | 39.916,63 | 39.516,63 | 40.116,63 | 45.200,00 |
|   | **Σύνολο Εκτάκτων Εσόδων** | **3.845.966,32** | **1.752.773,08** | **1.741.666,08** | **3.664.748,46** | **5.826.442,97** |
| 21 | Τακτικά Εσοδα | 432.100,00 | 634.986,93 | 521.026,74 | 534.319,50 | 553.350,00 |
| 22 | ΕκτακταΕσοδα | 38.300,00 | 42.815,57 | 23.529,99 | 27.051,48 | 52.000,00 |
|   | **Σύνολο Εσόδων Π.Ο.Ε.** | **470.400,00** | **677.802,50** | **544.556,73** | **561.370,98** | **605.350,00** |
| 31 | Εισπράξεις από Δάνεια | 368.000,00 | 0,00 | 0,00 | 184.200,00 | 683.800,00 |
| 32 | Εισπρακτέα Υπόλοιπα Προηγούμενων Οικονομικών Ετών | 5.204.572,47 | 5.150.673,24 | 1.180.240,90 | 1.282.223,24 | 5.155.552,66 |
|   | **Σύνολο Δανείων και Απαιτήσεων ΠΟΕ** | **5.572.572,47** | **5.150.673,24** | **1.180.240,90** | **1.466.423,24** | **5.839.352,66** |
| 41 | Εισπράξεις υπέρ Δημοσίου & Τρίτων | 2.642.800,00 | 2.042.921,66 | 2.035.201,30 | 2.627.800,00 | 2.642.800,00 |
| 42 | Επιστροφές Χρημάτων | 223.000,00 | 206.737,10 | 63.604,16 | 163.150,00 | 221.000,00 |
| 43 | Εσοδα προς απόδοση σε τρίτους | 510.975,03 | 380.922,17 | 380.922,17 | 483.110,00 | 466.965,00 |
|   | **Σύνολο Εισπράξεων υπέρ Δημοσίου** | **3.376.775,03** | **2.630.580,93** | **2.479.727,63** | **3.274.060,00** | **3.330.765,00** |
| 511 | Χρηματικό Υπόλοιπο από Τακτικά Εσοδα | 1.841.908,15 | 1.841.908,15 | 1.841.908,15 | 1.841.908,15 | 1.004.178,58 |
| 512 | Χρηματικό Υπόλοιπο από ΕκτακταΕσοδα | 2.468.651,31 | 2.468.651,31 | 2.468.651,31 | 2.468.651,31 | 2.617.948,83 |
|   | **Σύνολο Χρηματικού Υπολοίπου** | **4.310.559,46** | **4.310.559,46** | **4.310.559,46** | **4.310.559,46** | **3.622.127,41** |
|   | **ΓΕΝΙΚΟ ΣΥΝΟΛΟ ΕΣΟΔΩΝ** | **24.554.028,60** | **20.283.211,10** | **15.117.219,26** | **20.040.706,48** | **26.090.725,00** |

**Πίνακας :Εξοδα Σχεδίου Προυπολογισμού 2020**

|  |  |  |  |  |  |  |
| --- | --- | --- | --- | --- | --- | --- |
| **Κ.Α.** | **Τίτλος εξόδων** | **Προυπ/σμός 2019** | **Δαπάνες 31/10/2019** | **Πληρωμές 31/10/2019** | **Εκτίμηση πληρωμών 31/12/2019** | **Σχέδιο Π/Υ 2020** |
| **(1)** | **(2)** | **(3)** | **(4)** | **(7)** |
| 60 | Αμοιβές και έξοδα προσωπικού | 5.569.080,62 | 4.286.806,89 | 4.286.806,89 | 5.365.986,83 | 5.499.755,50 |
| 61 | Αμοιβές αιρετών και τρίτων | 520.948,00 | 327.875,15 | 314.449,10 | 468.506,99 | 528.597,20 |
| 62 | Παροχές τρίτων | 1.838.647,64 | 1.302.408,91 | 1.289.986,64 | 1.681.215,47 | 1.719.660,00 |
| 63 | Φόροι - τέλη | 99.705,00 | 83.003,22 | 83.003,22 | 95.347,37 | 94.415,00 |
| 64 | Λοιπά Γενικά έξοδα | 353.833,87 | 221.597,74 | 182.850,58 | 275.993,09 | 219.535,44 |
| 65 | Εξυπηρέτηση δημοσίας πίστεως | 468.041,33 | 372.110,15 | 372.110,15 | 455.801,33 | 466.591,33 |
| 66 | Δαπάνες προμήθειας αναλωσίμων | 703.657,84 | 392.915,44 | 364.274,58 | 568.589,10 | 540.470,00 |
| 67 | Πληρωμές - Μεταβιβάσεις σε τρίτους | 1.090.943,84 | 700.964,91 | 700.964,91 | 1.006.643,30 | 1.102.896,94 |
| 68 | Λοιπά Έξοδα | 27.250,00 | 4.617,99 | 2.849,78 | 20.031,00 | 21.000,00 |
|   | **Σύνολο** | **10.672.108,14** | **7.692.300,40** | **7.597.295,85** | **9.938.114,48** | **10.192.921,41** |
| 71 | Αγορές κτιρίων, τεχνικών έργων και προμήθειες παγίων | 552.766,99 | 121.199,77 | 33.399,78 | 477.981,42 | 180.284,27 |
| 73 | Έργα | 5.116.040,31 | 808.364,16 | 758.836,79 | 2.401.349,31 | 8.251.384,68 |
| 74 | Μελέτες, έρευνες, πειραματικές εργασίες και ειδικές δαπάνες | 769.559,84 | 19.230,99 | 19.230,99 | 124.063,67 | 551.647,62 |
| 75 | Τίτλοι πάγιας επένδυσης (συμμετοχές σε επιχειρήσεις) | 0,00 | 0,00 | 0,00 | 0,00 | 0,00 |
|   | **Σύνολο** | **6.438.367,14** | **948.794,92** | **811.467,56** | **3.003.394,40** | **8.983.316,57** |
| 81. | Πληρωμές Π.Ο.Ε. | 892.061,00 | 828.398,77 | 794.387,95 | 798.035,88 | 302.601,27 |
| 82. | Αποδόσεις υπέρ τρίτων | 2.699.810,00 | 2.071.723,55 | 2.044.723,55 | 2.679.034,31 | 2.694.310,00 |
| 83 | Επιχορηγ. Πληρωμές Π.Ο.Ε. | 0,00 | 0,00 | 0,00 | 0,00 | 0,00 |
| 85. | Προβλέψεις μη είσπραξης εισπρακτέων υπολοίπων | 3.831.446,33 | 0,00 | 0,00 | 0,00 | 3.782.426,64 |
|   | **Σύνολο** | **7.423.317,33** | **2.900.122,32** | **2.839.111,50** | **3.477.070,19** | **6.779.337,91** |
| **9** | **Αποθεματικό** | **20.235,99** | **0,00** | **0,00** |  | **135.149,11** |
|   | **Γενικό Σύνολο Εξόδων** | **24.554.028,60** | **11.541.217,64** | **11.247.874,91** | **16.418.579,07** | **26.090.725,00** |

Το σχέδιο του προϋπολογισμού, θα ενσωματωθεί στην ηλεκτρονική βάση δεδομένων που τηρείται στο Υπουργείο Εσωτερικών, προκειμένου το Παρατηρητήριο να διατυπώσει τη γνώμη του επ’ αυτού.

Επισυνάπτεται το σχέδιο προϋπολογισμού έτους 2020

Ακλούθησε διαλογική συζήτηση μεταξύ των μελών της Οικονομικής Επιτροπής.

Ο κ. Καπλάνης Κωνσταντίνος στην τοποθέτησή του δήλωσε ότι συμφωνεί με το προσχέδιο του προϋπολογισμού , ωστόσο εξέφρασε την αντίρρησή του όσο αφορά τις προβλεπόμενες πιστώσεις για αθλητισμό, πολιτισμό και κοινωνική πολιτική με την επιφύλαξη αν χρειασθεί να τοποθετηθεί στο Δημοτικό Συμβούλιο.

Ο κ. Καραμάνης Δημήτριος πρότεινε ως προτεραιότητα την εκπόνηση μελέτης για προβολή του Δήμου με σκοπό την ανάδειξη της πόλης και κατ΄επέκταση την ενίσχυση της επιχειρηματικότητας και βέβαια εφόσον είναι εφικτό να δοθεί περισσότερη οικονομική υποστήριξη στις κοινωνικές υπηρεσίες του Δήμου και στις κοινωνικές δομές.

Ο κ. Μπράλιος Νικόλαος στην τοποθέτηση του πρότεινε να γίνει αναλογιστική μελέτη όσον αφορά τα ανταποδοτικά τέλη προκειμένου να αποκατασταθούν τυχόν αδικίες και να διεκδικηθεί από την κεντρική εξουσία η απόδοση των παρακρατηθέντων πόρων της Τοπικής Αυτοδιοίκησης.

Δήλωσε ότι ο προϋπολογισμός είναι καταρτισμένος βάση των οδηγιών της ΚΥΑ , δεν είναι ρεαλιστικός και η θέση του ιδεολογοπολιτικά είναι η καταψήφιση των ισοσκελισμένων προϋπολογισμών που υπάγονται στη μνημονιακή πολιτική.

Τέλος ο Πρόεδρος της Οικονομικής Επιτροπής κ. Ταγκαλέγκας Ιωάννης στην τοποθέτησή του είπε τα ακόλουθα:

΄Εγινε σοβαρή προσπάθεια να συνταχθεί ένας ρεαλιστικός προϋπολογισμός με την οικονομική κατάσταση που παραλάβαμε , ο οποίος δεν ενέχει πουθενά προσωπική πολιτική ή πολιτική επίδειξης . Γίνονται προσπάθειες εύρεσης νέων πηγών εσόδων , θα εφιστήσουμε την προσοχή στην εισπραξιμότητα , ευελπιστώντας έτσι ότι το 2021 θα δοθεί έμφαση κυρίως στην κοινωνική πολιτική και κάλεσε να αποφασίσουν σχετικά.

 Η Οικονομική Επιτροπή λαμβάνοντας υπόψη :

* Την αριθ. πρωτ. 24833/01-11-2019 εισήγηση υποβολής προσχεδίου του Δ/ντή των Οικονομικών του Δήμου Λεβαδέων που είχε διανεμηθεί
* Την 10/2019 απόφαση της Εκτελεστικής Επιτροπής του Δήμου Λεβαδέων
* το προσχέδιο προϋπολογισμού οικονομικού έτους 2020 που είχε διανεμηθεί
* το άρθρο 77 ΠΡΑ. 5 του Ν.4172/2013 ‘’Προϋπολογισμός Δήμων’’
* την ΚΥΑ 55905/29-7-2019 (ΦΕΚ 3054/Β) με την οποία παρέχονται οδηγίες για την σύνταξη του προϋπολογισμού

**ΑΠΟΦΑΣΙΖΕΙ KATA ΠΛΕΙΟΨΗΦΙΑ**

 Συντάσσει το σχέδιο προϋπολογισμού του Δήμου Λεβαδέων για το έτος 2020 , όπως εμφανίζεται στο συνημμένο σχέδιο το οποίο αποτελεί αναπόσπαστο μέρος της παρούσας ώστε να ενσωματωθεί στην ηλεκτρονική βάση δεδομένων που τηρείται στο Υπουργείο Εσωτερικών, προκειμένου το Παρατηρητήριο να διατυπώσει τη γνώμη του επ’ αυτού.

Στην παρούσα απόφαση ψήφισε ΚΑΤΑ ο κ. Μπράλιος Νικόλαος για τους λόγους που αναφέρονται στο εισηγητικό μέρος της παρούσας.

Η παρούσα απόφαση πήρε αριθμό 197/2019.

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Καλογρηάς Αθανάσιος

2.Δήμου Ιωάννης

3. Μερτζάνης Κωνσταντίνος

4.Τσεσμετζής Εμμανουήλ

5.Καπλάνης Κωνσταντίνος

6. Μπράλιος Νικόλαος

7.Καραμάνης Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 13-11-2019.

 Ο ΠΡΟΕΔΡΟΣ

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣ ΛΕΒΑΔΕΩΝ